Biržų rajono savivaldybės taryba

Sprendimas

Dėl MOKESČIO UŽ NAUDOJIMĄSI BIRŽŲ RAJONO SAVIVALDYBĖS VIETINĖS REIKŠMĖS VIEŠAISIAIS KELIAIS DIDŽIAGABARITINĖMIS IR (AR) SUNKIASVORĖMIS TRANSPORTO PRIEMONĖMIS AR JŲ JUNGINIAIS DYDŽIŲ NUSTATYMO IR MOKESČIO MOKĖJIMO, ADMINISTRAVIMO, PRIEŽIŪROS IR LEIDIMŲ IŠDAVIMO TVARKOS APRAŠO PATVIRTINIMO

2015 m. rugpjūčio 27 d.	Nr. T-162

Biržai

Vadovaudamasi Lietuvos Respublikos vietos savivaldos įstatymo 16 straipsnio 2 dalimi 37 punktu, 18 straipsnio 1 dalimi, Lietuvos Respublikos kelių įstatymo 20 straipsniu, Lietuvos Respublikos kelių priežiūros ir plėtros programos finansavimo įstatymo 7 straipsnio 1 dalimi, Biržų rajono savivaldybės taryba n u s p r e n d ž i a:

1. Patvirtinti Mokesčio už naudojimąsi Biržų rajono savivaldybės vietinės reikšmės viešaisiais keliais didžiagabaritėmis ir (ar) sunkiasvorėmis transporto priemonėmis ar jų junginiais dydžių nustatymo ir mokesčio mokėjimo, administravimo, priežiūros ir leidimų išdavimo tvarkos aprašą (pridedama).

2. Pripažinti netekusiu galios Biržų rajono savivaldybės tarybos 2008 m. spalio 30 d. sprendimą Nr. T-260 „Dėl leidimų važiuoti Biržų rajono savivaldybės vietinės reikšmės keliais ir gatvėmis didžiagabaritėmis ir (ar) sunkiasvorėmis transporto priemonėmis (jų junginiais) išdavimo tvarkos aprašo patvirtinimo“ (su visais pakeitimais).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Valdemaras Valkiūnas

PATVIRTINTA

Biržų rajono savivaldybės tarybos

2015 m. rugpjūčio 27 d.

sprendimu Nr. T-162

MOKESČIO UŽ NAUDOJIMĄSI BIRŽŲ RAJONO SAVIVALDYBĖS VIETINĖS REIKŠMĖS VIEŠAISIAIS KELIAIS DIDŽIAGABARITINĖMIS IR (AR) SUNKIASVORĖMIS TRANSPORTO PRIEMONĖMIS AR JŲ JUNGINIAIS DYDŽIŲ NUSTATYMO IR MOKESČIO MOKĖJIMO, ADMINISTRAVIMO, PRIEŽIŪROS IR LEIDIMŲ IŠDAVIMO TVARKOS APRAŠAS

I SKYRIUS

BENDROSIOS NUOSTATOS

1. Mokesčio už naudojimąsi Biržų rajono savivaldybės vietinės reikšmės viešaisiais keliais didžiagabaritėmis ir (ar) sunkiasvorėmis transporto priemonėmis ar jų junginiais dydžių nustatymo ir mokesčio mokėjimo, administravimo, priežiūros ir leidimų išdavimo tvarkos aprašas (toliau – Aprašas) nustato mokesčio už naudojimąsi Biržų rajono savivaldybės (toliau – Savivaldybė) vietinės reikšmės viešaisiais keliais didžiagabaritėmis ir (ar) sunkiasvorėmis transporto priemonėmis ar jų junginiais tarifų nustatymo, mokėtino mokesčio apskaičiavimo ir mokėjimo, administravimo, priežiūros ir leidimų išdavimo tvarką.

2. Šiame Apraše vartojamos sąvokos suprantamos taip, kaip jos apibrėžtos Lietuvos Respublikos kelių ir Lietuvos Respublikos kelių priežiūros ir plėtros programos finansavimo įstatymuose.

3. Maksimalūs leidžiami transporto priemonių matmenys, leidžiama ašies (ašių) apkrova, leidžiama bendroji masė yra patvirtinti Lietuvos Respublikos susisiekimo ministro 2002 m. vasario 18 d. įsakymu Nr. 3-66 „Dėl maksimalių leidžiamų transporto priemonių matmenų, leidžiamų ašies (ašių) apkrovų, leidžiamos bendrosios masės patvirtinimo“ (su visais aktualiais pakeitimais).

4. Maksimalūs leidžiami traktorių ir savaeigių mašinų transporto priemonių matmenys, ašių apkrova ir bendroji masė yra patvirtinti Lietuvos Respublikos žemės ūkio ministro 2008 m. liepos 4 d. įsakymu Nr. 3D-373 „Dėl traktorių ir savaeigių mašinų maksimalių leidžiamų transporto priemonių matmenų, ašių apkrovų ir bendrosios masės patvirtinimo“.

II SKYRIUS

MOKESČIO MOKĖJIMAS IR ADMINISTRAVIMAS

5. Transporto priemonių savininkai ar valdytojai, vadovaudamiesi Mokesčių, rinkliavų ir kitų įmokų, mokamų į teritorinių valstybinių mokesčių inspekcijų biudžeto pajamų surenkamas sąskaitas, kodų sąrašu, patvirtintu Valstybinės mokesčių inspekcijos prie Lietuvos Respublikos finansų ministerijos viršininko ir Muitinės departamento prie Lietuvos Respublikos finansų ministerijos generalinio direktoriaus 2003 m. vasario 26 d. įsakymu Nr. V-57/1B-160 (su visais aktualiais pakeitimais ir papildymais), mokestį už naudojimąsi vietinės reikšmės viešaisiais keliais moka į teritorinių valstybinių mokesčių inspekcijų biudžeto pajamų surenkamąsias sąskaitas, nurodydami įmokos kodą 7840 „Mokestis už važiavimą keliais Lietuvos Respublikoje, Europos Sąjungos valstybėse narėse ir kitose užsienio valstybėse įregistruotomis transporto priemonėmis (jų junginiais), kurių matmenys su kroviniu ar be jo ir (ar) ašies (ašių) apkrova, ir (ar) transporto priemonės (jų junginio) leidžiama bendroji masė viršija maksimalius leidžiamuosius dydžius“. Transporto priemonių savininkai ar valdytojai turi teisę šį mokestį mokėti mokėjimo pavedimu ar kitomis įstatymais arba teisės aktais nustatytomis mokėjimo priemonėmis ar būdais. Jeigu mokestis sumokėtas pavedimu, šis pavedimas turi būti patvirtintas banko antspaudu.

6. Mokesčio dydis apskaičiuojamas priklausomai nuo didžiausių (maksimalių) transporto priemonių (jų junginių) leidžiamų charakteristikų viršijimo ir transporto priemonės važiavimo maršruto ilgio (1 priedas). Mokestis skaičiuojamas pasinaudojant kelių žemėlapiu bei patvirtintais mokesčių už važiavimą vietinės reikšmės viešaisiais keliais Lietuvos Respublikos ir užsienio šalyse, tarp jų ir Europos Sąjungos valstybėse narėse, įregistruotomis transporto priemonėmis (jų junginiais), kurių matmenys su kroviniu ar be jo viršija leidžiamus, kai viršijama leidžiamos ašies (ašių) apkrova ir (ar) bendroji masė, tarifais.

7. Jeigu transporto priemonės (jų junginio) matmenys viršija leidžiamus, mokestis apskaičiuojamas sumuojant mokesčius už kiekvienų parametrų viršijimą. Kai viršijama leidžiama ašies (ašių) apkrova ir (ar) leidžiama transporto priemonės (jų junginio) bendroji masė, mokestis nustatomas tas, kuris yra didesnis, ir įmokos sumuojamos prie mokesčio už leidžiamų matmenų viršijimą.

8. Mokesčio už važiavimą vietinės reikšmės viešaisiais keliais didžiagabaritėmis ir (ar) sunkiasvorėmis transporto priemonėmis mokėjimo tvarka yra tokia:

8.1. jei prašymas (2 priedas) gauti leidimą važiuoti vietinės reikšmės viešaisiais keliais yra patenkinamas, leidimą išduodantis darbuotojas apskaičiuoja konkretų mokesčio dydį, kurį transporto priemonės savininkas ar valdytojas privalo sumokėti šio Aprašo 5 punkte nustatyta tvarka;

8.2. transporto priemonių savininkai ar valdytojai privalo sumokėti vienkartinį, mėnesio ar metų mokestį už kiekvieną transporto priemonę (jų junginį), mokėjimo dokumente nurodydami tos transporto priemonės (vilkiko, priekabos, puspriekabės) valstybinius numerius;

8.3. leidimas išduodamas važiuoti tik su ta transporto priemone (jų junginiu), už kurią sumokėtas mokestis;

8.4. gaunant leidimą pareiškėjas privalo pateikti banko patvirtintą mokesčio sumokėjimo dokumentą, o leidimą išduodantis darbuotojas – užregistruoti šį dokumentą ir sumokėtą mokesčio sumą;

8.5. sumokėjus vienkartinį mokestį, leidimas negali būti pratęstas, negali būti išduotas jo dublikatas ar išduotas leidimas už tą patį mokestį kitai transporto priemonei;

8.6. sumokėjus mėnesio ar metų mokestį už krovinio vežimą viena transporto priemone ir norint vežti jį kita analogiška transporto priemone, naujas leidimas gali būti išduotas, nereikalaujant papildomo mokesčio ir tik grąžinus ankstesnįjį leidimą. Pametus leidimą, dublikatas gali būti išduotas tik tai pačiai transporto priemonei.

9. Mokestis nemokamas:

9.1. už Vidaus reikalų ministerijos ir įstaigų prie šios ministerijos didžiagabarites ir (ar) sunkiasvores transporto priemones ar jų junginius, priskirtus kovinei, kovos-mokomajai, mokomajai, rikiuotės ir transportavimo grupėms;

9.2. už užsienio valstybių karinės apsaugos sistemos didžiagabarites ir (ar) sunkiasvores transporto priemones ar jų junginius.

10. Transporto priemonių savininkai ar valdytojai (vairuotojai), važiuodami vietinės reikšmės keliais, privalo turėti dokumentus (pvz., pažymas), patvirtinančius transporto priemonės, už kurią mokestis nemokamas, priskyrimą atitinkamai transporto grupei ir jų priklausymą atitinkamoms institucijoms ar organizacijoms.

11. Kai mokestis buvo sumokėtas, o leidimas nebuvo paimtas, transporto priemonės savininkui ar valdytojui prašant, Savivaldybės administracija išduoda pažymą, kurioje nurodoma grąžintina suma ir grąžinimo priežastys. Pažymoje nurodytą sumą pagal transporto priemonės savininko ar valdytojo rašytinį prašymą Lietuvos Respublikos mokesčių administravimo įstatymo nustatyta tvarka grąžina Valstybinė mokesčių inspekcija, į kurios pajamų surenkamąją sąskaitą sumokėtas mokestis.

III SKYRIUS

LEIDIMŲ IŠDAVIMAS

12. Didžiagabaritėmis ir (ar) sunkiasvorėmis transporto priemonėmis (jų junginiais) kroviniai gali būti vežami vietinės reikšmės viešaisiais keliais tik gavus leidimą (Aprašo 3 priedas) ir sumokėjus įstatymų nustatyto dydžio mokestį už naudojimąsi keliais važiuojant didžiagabaritėmis ir (ar) sunkiasvorėmis transporto priemonėmis. Išduodami leidimai vežti tik nedalomus krovinius ir kai tokių krovinių negalima arba netikslinga vežti kitokiomis transporto priemonėmis ir vežti dalomus krovinius šešių ar daugiau ašių transporto priemonėmis, kurias sudaro motorinė transporto priemonė su suporintais galiniais ratais ir priekaba (puspriekabė) su suporintais ratais ir kurių ašies (ašių) apkrova yra ne didesnė už didžiausiąją leidžiamąją ašies (ašių) apkrovą, bendroji masė yra didesnė už didžiausiąją leidžiamąją bendrąją masę ir yra ne didesnė kaip 48 t. Mokesčio už naudojimąsi vietinės reikšmės vidaus keliais dydis gali būti nustatomas šalių (kelio savininko ir kelio naudotojo) tarpusavio sutarimu.

13. Leidimas gali būti išduodamas:

13.1. vienkartinis mėnesiui arba metams, jeigu transporto priemonės su kroviniu ar be jo matmenys yra didesni už didžiausiuosius leidžiamuosius matmenis: aukštį iki 50 cm (įskaitytinai) ir (ar) plotį iki 100 cm (įskaitytinai), ir (ar) ilgį iki 500 cm (įskaitytinai);

13.2. važiuoti vieną kartą, jeigu transporto priemonės su kroviniu ar be jo matmenys yra didesni už didžiausiuosius leidžiamuosius matmenis: aukštį daugiau kaip 50 cm ir (ar) plotį daugiau kaip 100 cm, ir (ar) ilgį daugiau kaip 500 cm;

13.3. važiuoti vieną kartą arba mėnesiui, jeigu transporto priemonės su kroviniu ar be jo ašies (ašių) apkrova yra didesnė už didžiausiąją leidžiamąją ašies (ašių) apkrovą ne daugiau kaip 4 t;

13.4. važiuoti vieną kartą, jeigu transporto priemonės ašies (ašių) apkrova su kroviniu ar be jo yra didesnė už didžiausiąją leidžiamąją ašies (ašių) apkrovą nuo 4,1 t iki 8 t;

13.5. važiuoti vieną kartą, jeigu transporto priemonės masė su kroviniu ar be jo yra didesnė už didžiausiąją leidžiamąją masę.

14. Leidimus važiuoti vietinės reikšmės viešaisiais keliais didžiagabaritėmis ir (ar) sunkiasvorėmis transporto priemonėmis išduoda Savivaldybės administracija, įvertinusi kelio dangos ir jo statinių būklę. Visus dokumentus, susijusius su šia sritimi, nagrinėja, rengia, svarsto ir teikia Administracijos direktoriui pasirašyti Vietinio ūkio skyrius (toliau – Skyrius). Didžiagabaritinio krovinio vežimo sąlygas ir maršrutą Administracijos nurodymu būtina derinti su:

14.1. ryšių ir (ar) elektros tinklų savininkais, kai aukštis yra didesnis ar lygus 5,0 m;

14.2. geležinkelio savininku, jei krovinio vežimo maršrute yra geležinkelio pervaža ir yra viršijamas bent vienas iš šių transporto priemonės (jų junginio) matmenų: plotis – 5,0 m, ilgis – 24,0 m, aukštis – 4,5 m.

14.3. Panevėžio apskrities vyriausiojo policijos komisariato, Biržų rajono policijos komisariatu.

15. Platesnėmis kaip 3,5 m arba ilgesnėmis kaip 24,0 m transporto priemonėmis leidžiama važiuoti šviesiuoju paros metu esant geram matomumui, o tamsiuoju paros metu ar esant blogam matomumui – tik lydint automobiliui su įjungtais oranžiniais žybčiojančiais švyturėliais. Važiuojant platesnėmis kaip 4,0 m arba ilgesnėmis kaip 25,0 m didžiagabaritėmis transporto priemonėmis, visais atvejais šias transporto priemones turi lydėti automobilis su įjungtais oranžiniais žybčiojančiais švyturėliais. Jeigu transporto priemonių junginys yra platesnis kaip 4,5 m ir (ar) ilgesnis kaip 30 m, jį turi lydėti policijos automobilis.

16. Norint gauti leidimą važiuoti vietinės reikšmės viešaisiais keliais didžiagabaritėmis ir (ar) sunkiasvorėmis transporto priemonėmis (jų junginiais), pateikiamas pagal nustatytą formą užpildytas prašymas (Aprašo 2 priedas).

17. Prašymą pasirašo transporto priemonės savininkas ar valdytojas, kuris atsako už pateiktų duomenų teisingumą.

18. Prašymas leidimui važiuoti rajono keliais didžiagabaritėmis ir (ar) sunkiasvorėmis transporto priemonėmis (jų junginiais) gali būti pateikiamas tiesiogiai, paštu arba elektroninėmis priemonėmis.

19. Leidimas vienam važiavimui gali būti išduotas ne ilgesniam kaip 10 dienų laikotarpiui ir galioja vienam važiavimui leidime nurodytu maršrutu. Konkrečią važiavimo datą specialioje leidimo grafoje pažymi transporto priemonės (jų junginio) savininkas ar valdytojas, patvirtindamas ją savo parašu ir spaudu. Leidime, išduotame vienam važiavimui, vairuotojo vardas ir pavardė nerašoma. Leidime, išduotame vieno mėnesio ar vienerių metų laikotarpiui, nerašoma važiavimo data, vairuotojo vardas ir pavardė. Transporto priemonių savininko ar valdytojo prašymu leidime, išduodamame vienam mėnesiui ar vieneriems metams transporto priemonei (jų junginiui), specialiai pagamintai ar pritaikytai nedalomiems kroviniams (pvz., negabaritiniams mechanizmams, statybinėms konstrukcijoms ar įrenginiams ir pan.) vežti, gali būti nurodyti kelių vilkikų valstybiniai numeriai, tačiau negali būti viršijami matmenys, nurodyti leidime.

20. Leidimas išduodamas arba motyvuotai atsisakoma jį išduoti ne vėliau kaip per 5 darbo dienas nuo prašymo gavimo dienos.

21. Leidimas neišduodamas, jeigu:

21.1. pateikiami nustatytų reikalavimų neatitinkantys, nevisiškai ar neteisingai užpildyti dokumentai ir transporto priemonės savininkas ar valdytojas neįvykdo reikalavimo per 2 darbo dienas pateikti trūkstamus dokumentus ar ištaisyti trūkumus;

21.2. sunkiasvorės transporto priemonės masė su kroviniu yra didesnė už transporto priemonės gamintojo nustatytą didžiausiąją leidžiamąją masę;

21.3. nesumokėtas mokestis už naudojimąsi keliais važiuojant didžiagabaritėmis ir (ar) sunkiasvorėmis transporto priemonėmis;

21.4. sunkiasvorės transporto priemonės ašies (ašių) apkrova yra didesnė už didžiausiąją leidžiamąją ašies (ašių) apkrovą daugiau kaip 8 t.

22. Leidimų išdavimas ribojamas:

22.1. polaidžio, potvynių laikotarpiu, esant itin karštiems orams (25oC ir daugiau), kai dėl to gali būti sugadintas kelias;

22.2. stichinių nelaimių, eismo įvykių, kelio priežiūros darbų metu (kelio taisymo) ir kitais atvejais, kai tai kelia grėsmę saugiam eismui;

22.3. paros temperatūrai nukritus žemiau –20oC, kai dėl to gali būti sugadinti kelio įrenginiai.

23. Atsisakymas išduoti leidimą turi būti pateiktas raštu arba elektroninėmis priemonėmis nurodant motyvus. Atsisakymas išduoti leidimą gali būti apskundžiamas teisės aktų nustatyta tvarka.

IV SKYRIUS

LEIDIMŲ IŠDAVIMO KONTROLĖ

24. Transporto priemonės savininkas ar valdytojas (vairuotojas), važiuodamas vietinės reikšmės viešaisiais keliais, privalo leidimą turėti su savimi ir pateikti, pareikalavus kontroliuojantiems pareigūnams.

25. Už teisingą transporto priemonės (jų junginio) faktiškų matmenų, ašies (ašių) apkrovos, bendrosios masės nurodymą dokumentuose atsako transporto priemonių savininkai ar valdytojai.

26. Leidimo važiuoti vietinės reikšmės viešaisiais keliais turėjimą kontroliuoja teritorinių ir specializuotų policijos įstaigų pareigūnai, Seniūnai ir įgalioti Skyriaus darbuotojai. Minėti asmenys turi teisę tikrinti kelių transporto priemonių matmenis, ašių apkrovas, bendrąją masę.

27. Kai nustatoma, kad transporto priemonės faktiniai matmenys yra didesni už leidime nurodytus matmenis daugiau kaip 5 cm ir (ar) ašies (ašių) faktinė apkrova yra didesnė už leidime nurodytą apkrovą daugiau kaip 0,6 t ir (ar) faktinė bendroji masė yra didesnė už leidime nurodytą masę daugiau kaip 1 t arba, kad transporto priemonės matmenys su kroviniu ar be jo yra didesni už didžiausiuosius leidžiamuosius matmenis: ilgį daugiau kaip 1 m, aukštį daugiau kaip 10 cm, plotį daugiau kaip 9 cm ir (ar) ašies (ašių) apkrova su kroviniu ar be jo yra didesnė už didžiausiąją leidžiamąją ašies (ašių) apkrovą daugiau kaip 0,6 t ir (ar) bendroji masė su kroviniu ar be jo yra didesnė už didžiausiąją leidžiamąją masę daugiau kaip 1 t, o jos savininkas ar valdytojas (vairuotojas) neturi leidimo, transporto priemonei leidžiama važiuoti tik įforminus administracinį teisės pažeidimą ir gavus leidimą.

28. Kontroliuojančiam pareigūnui uždraudus transporto priemonei toliau važiuoti, atsakomybė ir išlaidos už krovinių perkrovimą, iškrovimą, saugojimą bei pristatymą gavėjui, taip pat ir transporto priemonės saugojimą tenka transporto priemonės savininkui ar valdytojui.

29. Transporto priemonės (jų junginio) bendrąją masę pareigūnai gali tikrinti pagal dokumentus ir (ar) sverdami. Ašių apkrovos nustatomos tik sveriant, o matmenys – matuojant.

30. Jeigu transporto priemonės (jų junginio) bendroji masė pagal pateiktus dokumentus neatitinka kontrolinio svėrimo rezultatų, vadovaujamasi svėrimo rezultatais.

31. Vežėjas privalo pranešti gatves prižiūrinčiai tarnybai apie faktinį transporto priemonės išvykimo laiką, nesklandumus, gatvės dangos ar įrenginių sugadinimą važiavimo metu. Jeigu važiuojant sugadintas kelias, jo statiniai ar kiti įrenginiai, vežėjas privalo informuoti Skyrių ir atlyginti nuostolius įstatymų nustatyta tvarka.

32. Vežėjas turi užtikrinti, kad didžiagabaritėmis ir (ar) sunkiasvorėmis transporto priemonės vairuotojas atitiktų kvalifikacinius reikalavimus, laikytųsi Kelių eismo taisyklių ir Aprašo reikalavimų.

V SKYRIUS

BAIGIAMOSIOS NUOSTATOS

33. Fiziniai ir juridiniai asmenys, pažeidę šį Aprašą, atsako teisės aktų nustatyta tvarka.

___________________________

Mokesčio už naudojimąsi Biržų rajono savivaldybės vietinės reikšmės viešaisiais keliais didžiagabaritėmis ir (ar) sunkiasvorėmis transporto priemonėmis ar jų junginiais dydžių nustatymo ir mokesčio mokėjimo, administravimo, priežiūros ir leidimų išdavimo tvarkos aprašo

1 priedas

MOKESČIO UŽ NAUDOJIMĄSI SAVIVALDYBĖS VIETINĖS REIKŠMĖS VIEŠAISIAIS KELIAIS TARIFAI IR MOKESČIO APSKAIČIAVIMO TVARKA

1. Mokesčio už naudojimąsi savivaldybės vietinės reikšmės viešaisiais keliais važiuojant didžiagabaritėmis motorinėmis transporto priemonėmis ar jų junginiais, kurių matmenys su kroviniu ar be jo yra didesni už didžiausiuosius leidžiamus naudojantis keliais transporto priemonių ar jų junginių matmenis (toliau – didžiausieji leidžiamieji matmenys), tarifai:

Didžiausieji leidžiamieji matmenys viršyti, cm	Tarifai, eurais
aukščio	pločio	ilgio	vienkartiniai, 10 km	mėnesio	metų
-	10–20	-	1,55	74	371
11–30	21–60	101–300	1,85	88	443
31–50	61–100	301–500	2,05	98	493

2. Jeigu transporto priemonės ar jų junginio matmenys su kroviniu ar be jo yra didesni už didžiausiuosius leidžiamuosius matmenis daugiau, negu nurodyta lentelėje, transporto priemonė ar jų junginys tampa ypač pavojingi saugiam eismui. Tokioms didžiagabaritėmis motorinėmis transporto priemonėms ar jų junginiams taikomas vienkartinis mokestis, kuris apskaičiuojamas taip: prie didžiausiojo ribinio tarifo pridedamas papildomas 0,28 euro mokestis už kiekvieno didžiausiojo leidžiamojo matmens viršijimą, t. y. už kiekvieną aukščio viršijimą 10 cm, pločio viršijimą 10 cm ar ilgio viršijimą 1 m, ir dauginama iš koeficiento 1,5. Visais atvejais, jeigu viršijami du ar visi trys matmenys, mokestis nustatomas sumuojant mokesčius už atskirų didžiausiųjų leidžiamųjų matmenų viršijimą.

Didžiausioji leidžiamoji ašies (ašių) apkrova viršyta, t	Tarifai, eurais

vienkartiniai, 10 km	mėnesio
0,6–1,0	0,83	58
1,1–1,5	1,46	102
1,6–2,0	2,08	146
2,1–3,0	3,66	246
3,1–4,0	5,91	413
4,1–5,0	8,34	-
5,1–6,0	10,43	-
6,1–7,0	12,51	-
7,1–8,0 įskaitytinai	14,94	-

3. Mokesčio už naudojimąsi Savivaldybės vietinės reikšmės viešaisiais keliais sunkiasvorėmis motorinėmis transporto priemonėmis, kurių ašies (ašių) apkrova su kroviniu ar be jo yra didesnė už didžiausiąją leidžiamą naudojantis keliais transporto priemonių ar jų junginių ašies (ašių) apkrovą (toliau – didžiausioji leidžiamoji ašies (ašių) apkrova), tarifai:

4. Mokestis nustatomas sumuojant mokesčius už kiekvienos ašies (ašių) didžiausiosios leidžiamosios ašies (ašių) apkrovos viršijimą.

5. Mokesčio už naudojimąsi Savivaldybės vietinės reikšmės keliais važiuojant sunkiasvoriais traktoriais ir savaeigėmis mašinomis ar jų junginiais, kurių ašies (ašių) apkrova su kroviniu ar be jo yra didesnė už didžiausiąją leidžiamąją ašies (ašių) apkrovą, tarifai:

Didžiausioji leidžiamoji ašies (ašių) apkrova viršyta, t	Tarifai, eurais

vienkartiniai, 10 km	mėnesio
0,6–1	0,28	19
1,1–1,5	0,49	34
1,6–2,0	0,69	48
2,1–3,0	1,22	86
3,1–4,0	1,97	137
4,1–5,0	2,78	–
5,1–6,0	3,47	–
6,1–7,0	4,17	–
7,1–8,0 įskaitytinai	4,98	–

6. Mokestis nustatomas sumuojant mokesčius už kiekvienos ašies didžiausiosios leidžiamosios ašies (ašių) apkrovos viršijimą.

7. Kai viršijama didžiausioji leidžiamoji ašies (ašių) apkrova ir masė, nustatomas tas mokesčio dydis, kuris yra didesnis.

8. Mokesčio už naudojimąsi Savivaldybės vietinės reikšmės viešaisiais keliais važiuojant sunkiasvorėmis motorinėmis transporto priemonėmis, kurių masė su kroviniu ar be jo yra didesnė už didžiausiąją leidžiamą naudojantis keliais transporto priemonės ar jų junginių masę (40 t, o vežant 20, 30, 40, 45 pėdų konteinerius, pagamintus pagal ISO standartus, – 44 t) (toliau – didžiausioji leidžiamoji masė), tarifai:

Didžiausioji leidžiamoji masė viršyta, t	Vienkartiniai tarifai už kiekvieną viršytą toną, eurais už 10 km	Mėnesio tarifai, eurais (šalies teritorijoje)*
1,0–20,0	1,16	144
21,0–40,0	1,37	–
> 40	1,74	–

*Taikoma šešių ar daugiau ašių transporto priemonėms, kurias sudaro motorinė transporto priemonė su suporintais galiniais ratais ir priekaba (puspriekabė) su suporintais ratais ir kurių ašies (ašių) apkrova yra ne didesnė už didžiausiąją leidžiamąją ašies (ašių) apkrovą, bendroji masė yra didesnė už didžiausiąją leidžiamąją bendrąją masę ir yra ne didesnė kaip 48 t.

9. Mokesčio už naudojimąsi Savivaldybės vietinės reikšmės viešaisiais keliais važiuojant sunkiasvoriais traktoriais ir savaeigėmis mašinomis ar jų junginiais, kurių masė su kroviniu ar be jo yra didesnė už didžiausiąją leidžiamąją masę, tarifai:

Didžiausioji leidžiamoji masė viršyta, t	Vienkartiniai tarifai už kiekvieną viršytą toną, eurais už 10 km
1,0–20,0	0,17
21,0–40,0	0,24
> 40	0,35

10. Kai viršijama didžiausioji leidžiamoji ašies (ašių) apkrova ir masė, nustatomas tas mokesčio dydis, kuris yra didesnis.

_______________________

Mokesčio už naudojimąsi Biržų rajono savivaldybės vietinės reikšmės viešaisiais keliais didžiagabaritėmis ir (ar) sunkiasvorėmis transporto priemonėmis ar jų junginiais dydžių nustatymo ir mokesčio mokėjimo, administravimo, priežiūros ir leidimų išdavimo tvarkos aprašo

2 priedas

__________________________________________________________________________________________________

(įmonės pavadinimas)

___________________________________________________________________________________________________

(adresas, telefonas, faksas)

Biržų rajono savivaldybės administracijai

PRAŠYMAS

DĖL LEIDIMO IŠDAVIMO

20___m.___________ mėn. ___ d.

Biržai

Prašome išduoti leidimą važiuoti didžiagabarite ir (ar) sunkiasvore transporto priemone

maršrutu_________________________________________________________________________

________________________________________________________________________________

1. Transporto priemonės (jų junginio) savininkas ar valdytojas________________________

________________________________________________________________________________

(įmonės pavadinimas, į. k., adresas, telefonas)

________________________________________________________________________________________________________________________

2. ________________________________________________________________________

(automobilio (traktoriaus), priekabos (puspriekabės) markė, modelis, valstybinis numeris)

________________________________________________________________________________

3. Duomenys apie transporto priemonę (jų junginį):

ilgis	m,

plotis	m,

aukštis	m,

posūkio spindulys	,

krovinio pavadinimas ir matmenys	,

krovinio svoris	t,

faktinė pakrautos transporto priemonės masė	t,

transporto priemonės gamyklos gamintojo nustatytas leidžiamas svoris _______________.

4. Važiavimo data ____________________________________________________.

5. Pakrautos transporto priemonės (jų junginio) vaizdas iš šono ir galo, ašių išsidėstymo schema, apkrovų dydžiai bei atstumai tarp ašių.

_____________________________ _______________	___________________

(vardas, pavardė)	(parašas)	(pareigos)

A. V. 20_ m.	d.

Suderinta:

Mokesčio už naudojimąsi Biržų rajono savivaldybės vietinės reikšmės viešaisiais keliais didžiagabaritėmis ir (ar) sunkiasvorėmis transporto priemonėmis ar jų junginiais dydžių nustatymo ir mokesčio mokėjimo, administravimo, priežiūros ir leidimų išdavimo tvarkos aprašo

3 priedas

LEIDIMAS

VAŽIUOTI DIDŽIAGABARITE IR (AR) SUNKIASVORE KELIŲ TRANSPORTO PRIEMONE (JŲ JUNGINIU) BIRŽŲ RAJONO SAVIVALDYBĖS VIETINĖS REIKŠMĖS VIEŠAISIAIS KELIAIS

___________________ Nr.

(data)

Biržai

Transporto priemonės savininkas (valdytojas), jo adresas, telefonas __________________

________________________________________________________________________________

Važiavimo maršrutas _________________________________________________________

Transporto priemonės markė, modelis, valstybinis Nr.______________________________

________________________________________________________________________________

Transporto priemonė	Ašys	Krovinys
Ilgis	Plotis	Aukštis	Faktiška masė	Išdėstymo schema	Apkrovų dydžiai	Atstumai	Krovinio ašių skaičius	Svoris

Leidimas galioja nuo išdavimo iki _____________

_____________________________ _______________	___________________

(atsakingas asmuo) (parašas) (vardas, pavardė)

A. V.

Pildo transporto priemonės (jų junginio) savininkas ar valdytojas:

Važiavimo data ______________ m. ___________ mėn. _________ d.

Transporto priemonės (jų junginio) savininkas _____________ ____________________

(parašas)	(vardas, pavardė)

A. V.